**МИРГ БУРГАС – КАМЕНО**

**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-4.065 „Преработване на продуктите от риболов и аквакултури” по Mярка 5.4 Преработване на продуктите от риболов и аквакултури от Стратегия за ВОМР на МИРГ „Бургас – Камено“**

**одобрени с Докладна записка № 93-5624/28.10.2020 г. от Ръководителя на УО на ПМДР**

**ВЪПРОС:**

Уважаеми госпожи и господа,

Във връзка с публикуваните Условия за кандидатстване (УК) с проектни предложения за предоставяне на безвъзмездна финансова помощ по Стратегията за водено от общностите местно развитие на „Местна инициативна рибарска група Бургас – Камено“, финансирана от Европейския фонд за морско дело и рибарство чрез Програма за морско дело и рибарство 2014 - 2020, по процедура BG14MFOP001-4.065 "Преработване на продуктите от риболов и аквакултури" на МИРГ Бургас – Камено Мярка 5.4 Преработване на продуктите от риболов и аквакултури в МИРГ Бургас – Камено, моля да отговорите на възникналите въпроси по-долу.

**1.**  Допустим кандидат ли е дружество, отговарящо на критериите по т. 11 в Условията за кандидатстване, регистрирано и осъществяващо дейност в населено място от урбанизираната територия на гр. Бургас от списък на населените места, обхванати от МИРГ в т. 7 и т. 8 от Стратегия за ВОМР Приложение 1 с ЕКАТТЕ 7079?

**2.**  Допустим кандидат ли е новорегистрирано дружество, отговарящо на критериите по т. 11 в Условията за кандидатстване, без приключена финансова година и осъществяващо дейност в сектора на рибарството и аквакултурите през 2020 г. преди обявяването на съответната процедура?

**3.**  Във връзка с т. 24 от Условията за кандидатстване „Критерии и методика за оценка на проектните предложения“, моля да разясните въпросите по-долу в следния контекст:

**3.1.**   В ред 1 от таблицата е посочен критерият „Създадени нови работни места“ - **Към кой момент на изпълнението на проекта и за какъв период от време трябва да бъде изпълнен съответният критерий, ако е заложен от кандидата**?

**3.2.**   В ред 5 от таблицата е посочен критерият „Подобряване на безопасността, хигиената, здравето и условията на труд“. По-долу на стр. 26 критерият е разгърнат с 6 подточки. В тази връзка, моля да уточните следното – **за да получи точки по съответния критерий, кандидатът трябва ли да включи и шестте подточки в проектното си предложение?**

**3.3.**   В ред 7 от таблицата „Преработване на видове“ са налични подточка 7.1. „с много добър пазарен потенциал и/или черна мида“ и подточка 7.2. „с добър пазарен потенциал“.

На стр. 27 от УК е посочено че „Проверката на критерия е свързана с проверка на видовете с много добър пазарен потенциал и/или черна мида или на видове с добър пазарен потенциал от **Доклад систематизиране на данни за сектор „Рибарство”**.

По-долу в т. 30 от УК „Приложения към условията за кандидатстване“ е посочено **Приложение № 7 Доклад систематизиране на данни за сектор „Рибарство”.** Видно от заглавната страница на доклада, той е публикуван в края на 2015 г. и „Данните са актуални към момента на провеждане на изследването - декември 2015 г.“

В същата т. 30 от УК е посочено и **Приложение № 13 Маркетингов доклад за видовете риба и рибни продукти с добър и много добър пазарен потенциал**, публикуван през август 2018 г. В маркетинговия доклад е публикуван СПИСЪК НА ОСНОВНИТЕ ВИДОВЕ РИБА И ВОДНИ ОРГАНИЗМИ – ОБЕКТ НА ПРОУЧВАНИЯТА, в който „с черен цвят са отбелязани видовете, определени в Техническата спецификация“.

В **Приложение № 4 Методика за подбор на проектни предложения по стратегия за ВОМР на МИРГ Бургас – Камено**, т. III. Група критерии за оценка (...), подточка „Мярка 5.4 Преработване на продуктите от риболов и аквакултури“, критерий № 7 от таблицата „Преработване на видове с много добър пазарен потенциал и/или черна мида и добър пазарен потенциал“ – на стр. 20 е уточнено за съответния критерий, че пазарният потенциал се определя **„с независим маркетингов доклад“.**

Във връзка с гореизложените факти, моля, уточнете:

**3.3.1.**  **Приложение № 7 Доклад систематизиране на данни за сектор „Рибарство”** ли е единственият документ, в който се извършва проверката на критерия за много добър пазарен потенциал и/или черна мида или на видове с добър пазарен потенциал?

**3.3.2.**  **Приложение № 13 Маркетингов доклад за видовете риба и рибни продукти с добър и много добър пазарен потенциал** представлява ли **„независим маркетингов доклад“,** който определя пазарния потенциал по критерий 7 в УК от процедурата?

**3.3.3.**  Кой от двата документа – приложение 7 или 13 – служи за проверка на критерия?

**3.3.4.**  В **Приложение № 7 Доклад систематизиране на данни за сектор „Рибарство”** от декември 2015 г. са посочени в РАЗВИТИЕ НА СЕКТОР „АКВАКУЛТУРА“  производство на 8 вида риба и 3 други видове (раци, миди) – от стр. 17 до стр. 45; със съответните определения за пазарен потенциал за 2015 г. В същия доклад в темата за РАЗВИТИЕ НА СЕКТОР „РИБАРСТВО“ В БЪЛГАРИЯ, „Улов на риба и други водни организми“ са посочени и други водни животни (извън посочените от стр. 17 до стр. 45 видове), чийто улов в Черно море – видимо от доклада – бележи ръст. Успоредно с това, в доклада са посочени конкретни видове, извън посочените от стр. 17 до стр. 45 видове, които са сред най-често ловените видове в Черно море. Последното е подкрепено и с аргументи, видни от таблицата на стр. 11 от доклада, чиито данни са взети от Информационно-статистическата система на Изпълнителна агенция по рибарство и аквакултури. В темата на доклада ПРЕРАБОТКА НА РИБА И РИБНИ ПРОДУКТИ на стр. 54 са посочени и видове, извън посочените от стр. 17 до стр. 45, като е дадено уточнение в съответната тема, че една от силните страни в сектор „Рибопреработвателна промишленост“ е конкурентното предимство на България като основен износител на съответния вид продукт, повторено и в заключението на темата – „Секторът има добър експортен потенциал и количеството на експортираната продукция нараства всяка година.“  В тази връзка, моля да уточните, **на каква конкретна база се извършва проверката на критерия**, „свързана с проверка на видовете с много добър пазарен потенциал и/или черна мида или на видове с добър пазарен потенциал от Доклад систематизиране на данни за сектор „Рибарство”.

**4.**  При попълването на Приложение 4 „Бизнес план“,т.  3.2. Прогнозни разходи за работна заплата, Таблица 5, **на какъв принцип трябва да бъде изчислено средногодишното възнаграждение**, което „следва да бъде съобразено с минимален осигурителен доход по основни икономически дейности и квалификационни групи професии“ за период от 5 до 10 години, при положение че към момента на изпращането на настоящите въпроси официално е публикувана Средносрочна бюджетна прогноза за периода 2020–2022 г., валидна до края на 2019 г.?

**4.1.**   Във връзка с трудовите възнаграждения, чиято съобразеност с минималния осигурителен доход, поради обективни причини, за период от 5 до 10 години поставя кандидата в изначална неточност и допускания на хипотези за правителствени решения за до десетгодишен период от време**, доколко допустими са отклонения от заложените стойности в съответната точка и/или актуализации по време на изпълнение на проекта?**

С уважение,  
Office Burgas  
[coolofficebugras@gmail.com](mailto:coolofficebugras@gmail.com)

**ОТГОВОР НА ВЪПРОС №1**

Проектите по настоящата процедура се изпълняват на територията на Местна инициативна рибарска група Бургас – Камено. Целевата територия обхваща:

* Част от град Бургас, включваща настоящите квартали от землищата на бившите села Крайморие и Меден рудник, кв. Победа, кв. Акации и Рибарското селище (Ченгене скеле) и настоящите квартали от землищата на бившите села Долно Езерово, кв. Горно Езерово, Северна промишлена зона, акваторията на езерото „Вая“;
* Община Бургас: с. Маринка, с. Извор, с. Твърдица, с. Димчево, с. Братово и с. Равнец;
* Община Камено: гр. Камено и селата: Кръстина, Винарско, Вратица, Трояново, Желязово, Русокастро, Ливада, Тръстиково, Константиново, Полски извор, Черни връх, Свобода

Кандидатът/получателят на финансова помощ следва да осъществява дейностите по проекта на територията на МИРГ Бургас-Камено, описана в т.5 Териториален обхват от УК.

**ОТГОВОР НА ВЪПРОС №2**

В т.11 Допустими кандидати от УК по процедура BG14MFOP001-4.065 “Преработване на продуктите от риболов и аквакултури“ на МИРГ Бургас – Камено няма условия, ограничаващи новорегистрирани дружества.

**ОТГОВОР НА ВЪПРОС №3**

Според Методика за подбор на проектни предложения по Стратегия за ВОМР на Местна инициативна рибарска група (МИРГ) Бургас-Камено Мярка 5.4 Преработване на продуктите от риболов и аквакултури по критерий 1 „Създаване на нови работни места”- Работните места трябва да бъдат създадени във връзка с инвестицията, изразени в еквивалент на пълен работен ден. Кандидатът заявява намеренията си в описанието на проектното предложение във Формуляра за кандидатстване. Изпълнението на този критерий се проверява от МИРГ/УО на ПМДР в срока за мониторинг чрез справка средно-списъчен брой заети в предприятието.

В Методика за подбор на проектни предложения по Стратегия за ВОМР на Местна инициативна рибарска група (МИРГ) Бургас-Камено Мярка 5.4 Преработване на продуктите от риболов и аквакултури по критерий 5 „Подобряване на безопасността, хигиената, здравето и условията на труд” са изброени видовете дейност, за които кандидатите получават точки.

Кандидатите получават точки, ако разходите по този критерий не са по-малко от 1 % от размера на инвестицията по проекта.

Според Методика за подбор на проектни предложения по Стратегия за ВОМР на Местна инициативна рибарска група (МИРГ) Бургас-Камено Мярка 5.4 Преработване на продуктите от риболов и аквакултури Критерий 7 – видовете с добър и много добър пазарен потенциал се изброяват в приложение към Условията за кандидатстване по мярката, а именно Приложение 9 – Видове аквакултури, обект на изкуствено отглеждане и техните пазарни цени и потенциал в Р. България. В Условията за кандидатстване на стр.27 е допусната техническа грешка в текста по критерий 7 „Преработване на видове с много добър пазарен потенциал и/или черна мида или на видове с добър пазарен потенциал“- при проверка по този критерий да се вземе предвид Маркетингов доклад от 2018г. (Приложение 13 към УК), а не Доклад систематизиране на данни за сектор „Рибарство” от 2015г.

За получаване на 10 т. по съответния критерий всички видове, включени в преработвателната програма на кандидата трябва да бъдат с много добър пазарен потенциал и/или черна мида.

За получаване на 5 т. по съответния критерий всички видове, включени в преработвателната програма трябва да бъдат с добър пазарен потенциал.

Кандидатът получава 10 т. и в случаите, когато в преработвателната програма са включени видове риба с добър пазарен потенциал и видове риба с много добър пазарен потенциал.

Оценката по този критерий се прави съгласно одобрената Методика за подбор на проектни предложения по Стратегия за ВОМР на Местна инициативна рибарска група (МИРГ) Бургас-Камено (Приложение 4 към УК) и Маркетинговия доклад (Приложение 13 към УК).

**ОТГОВОР НА ВЪПРОС №4**

Минимален осигурителен доход по основни икономически дейности и квалификационни групи професии за 2020 г. е описан в Приложение 10 към Условията за кандидатстване към настоящата процедура.

За проверка на цените на прогнозните разходи, заложени от кандидатите в бизнес плановете им, УО на ПМДР прилага следния подход:

Оценителите проверяват поне 50% от прогнозните разходи, заложени в бизнес плана, които съответстват на основните категории разходи като електричество, вода, заплати и (в случай на необходимост) амортизации и наеми и др. Ако гореспоменатите разходи не покриват 50% от разходите, заложени в бизнес плана за разликата до 50% се избират още оперативни разходи, включени в себестойността на продукцията.

- за разходи за ток, вода, заплати, амортизации и наеми оценителите ползват при проверката референтни цени или индекс от официална интернет страница, утвърдени цени на национално ниво, данъчно признатият размер на разходите за амортизация, минимални разходи за работна заплата, изчислени на базата на минималния осигурителен доход по основни икономически дейности и квалификационни групи професии.